Malcolm Glazers oppkjøp av Manchester United

Manchester United ble børsnotert i 1990 og utover i tiåret opplevde klubben stor sportslig- og økonomisk suksess. I tillegg ble fotball generelt mer populært i England, som en direkte følge av FA Premier League og TV-avtalen med Sky. Dette førte til at verdien på selskapet økte voldsomt. Verdien var såpass høy at det ble regnet som usannsynlig med en fiendtlig overtakelse. Likevel klarte Malcolm Glazer via sitt selskap Red Football Ltd. å få kontroll over klubben i juni 2005. Selskapet ble straks tatt av børs.

Økte aksjeandelen

Glazer hadde eid aksjer i klubben siden 2003, muligens tidligere. 26. september 2003 ble det rapportert at han hadde økt andelen sin til 3,17 %. Dermed overskred han grensen på 3%, som betød at ledelsen i selskapet måtte informeres. Det hadde allerede vært mange spekulasjoner om muligheten for at noen skulle forsøke å overta klubben, enten Glazer eller andre interessenter. By 20 October, he had increased his shareholding to 8.93%, 29. november samme året ble det rapportert at han nå eide 15 % av aksjene og hadde møtt David Gill, Manchester Uniteds direktør, for å forklare ambisjonene bak oppkjøpet. 12. februar 2004 økte Glazer askjeposten til 16,31% og påfølgende dag rapporterte Financial Times at han hadde hatt møter med Commerzbank om en eventuell overtakelse. Samme dag steg aksjekursen med 5%, og dermed var klubben verdt £741 millioner.
Glazer økte sin eierandel til 19% i juni 2004, men han var fremdeles ikke den største aksjeeieren. Oppkjøpene fortsatte, og i oktober 2004 eide han 30%. Da denne grensen ble nådd måtte han gi et formelt bud på å overta klubben.

Fikk kontroll

12. mai 2005 fikk han en avtale med aksjeeierne J.P. McManus og John Magnier om å kjøpe deres aksjepost på tilsammen 28,7%. Dermed eide han i underkant av 57%. Han fikk deretter kontroll over aksjene til den skotske gruveeieren Harry Dobson, som hadde den tredje største aksjeposten, og dermed var summen 62%. Bare timer senere hadde han sikret seg 9,8% til, og kontrollerte nå 71,8% av klubben.
16. mai 2005 økte Glazer sin andel til 75%, og hadde da mulighet til å avslutte klubbens status som allment aksjeselskap, og fjernet selskapet fra London børsen 22. juni. 
14. juni 2005 fikk han kontroll på 97,3% av aksjene, noe som er nok til å ha full kontroll. 28. juli passerte han grensen på 98%, som betød at han har rett å kjøpe ut alle gjenværende aksjeeiere. Verdien på klubben var nærmere £800 millioner.

Fremtiden

Glazer-familiens intensjoner for overtakelsen av klubben er fortsatt uklare, men det er allment kjent at de ønsker å øke markedsverdien i USA, Asia og Afrika, hvor United allerede er et kjent merkenavn og har en solid fanbase.
Som et resultat av Glazers overtakelse, dannet en liten gruppe Manchester United-supportere en ny klubb, kalt FC United of Manchester, som ble tatt opp i North West Counties Leagues 2. divisjon, hele 6 opprykk fra fotballigaen. De har nå sikret opprykk i alle sine tre første sesonger, to av dem som vinner av ligaen sin.
Manchester United har fortsatt å blomstre etter overtakelsen, og i 2005-06 sesongen ble Old Traffords kapasitet økt. I tillegg fikk klubben i april 2006 ny hovedsponsor fra USA, American International Group (AIG), som eier store deler av et hedgefond som hjalp Glazer å finansiere oppkjøpet av klubben. TV-inntektene har økt i alle turneringer United deltar i, samt at klubben har skrevet under en stor kontrakt med Nike. Dette til tross for mange supporteres frykt for at klubbens gjeld skulle gjøre den insolvent. I tillegg tok Glazer straks tak for å beholde administrerende direktør David Gill og manager Sir Alex Ferguson. Dette bygget på duoens hittil store suksess som ledere i klubben.
I 2006 kom Malcolm Glazer med sterke indikasjoner på at han (og familien) hadde langsiktige mål for eierskapet sitt, og inkluderte sine to sønner Kevin og Edward, sammen med datteren Darcie Glazer som styremedlemmer.

Refinansiering

I juni 2006 annonserte klubben informasjon om en refinansieringspakke. Gjelden som Glazer pådro seg da han finansierte klubben ble nå delt mellom klubben og Glazer-familien. Klubben fikk dermed rundt £256 millioner i gjeld, som er sikret i klubbens verdier. Summen er ca. £660 millioner, som det betales £62 millioner i rente for hvert år. Klubben meddelte at «verdien i selskapet hadde økt det siste året, og derfor ønsket låneinstitusjoner å investere i klubben... Dette representerer god foretningssans, og sikrer Sir Alex Ferguson nok midler til å være konkurransedyktig på overgangsmarkedet for fotballspillere.» Manchester United Supporters Trust responderte med at «pengesummen som skal tilbakebetales er enorm. Rentene er én ting, men hva med selve gjelden på £660 millioner? Det er vanskelig å se hvordan dette skal tilbakebetales uten at billettprisene stiger markant. Vi har alltid hatt en mistanke om at det er supporterne som må betale for et lån Glazer tok for å overta klubben.» Lånebetingelsene Glazer godtok gjør at klubben vil bli overtatt av 3 store hedgefond i 2010 hvis han ikke klarer å betale avdragene. Disse fondene er Citadel, Och-Ziff Capital Group og Perry Capital.